মহান আল্লাহ আলামিনের ইচ্ছায় শৈশবেই বাবা-মা  হারিয়ে এতিম হিসেবে দাদা আব্দুল মুত্তালিবের ছত্র-ছায়ায় বড় হতে লাগলেন সে মহামানব। সবার মন জয় করতে করতে বড় হতে থাকলেন তিনি, সত্যবাদিতা এবং মহানুভবতা প্রদর্শনের মাধ্যমে। এ মক্কা নগরীর ব্যভিচারী, অত্যাচারী, লুণ্ঠনকারী মানুষগুলোও তাকে ঐ দুটি গুণের কারণেই ভালোবাসত। আল আমিন নামেই তিনি বড় হতে থাকলেন। ৪০ বছর বয়সে মহান স্রষ্টার পক্ষ থেকে নবুয়ত দান করা হলো তাকে। ধীরে ধীরে তিনি প্রচার করতে থাকলেন মহান আল্লাহর বাণী পথভ্রষ্ট মানুষের মাঝে, যে বাণীর নামকরণ করা হলো- ইসলাম অর্থাত্ শান্তি। অশান্তির বিরুদ্ধে শান্তির আহ্বান। এর নাম  ইসলাম।